Ο θαυματοποιός (ταινία, 1969)

Ο θαυματοποιός είναι μία ελληνική ταινία του 1969 της κινηματογραφικής εταιρίας Καραγιάννης - Καρατζόπουλος, διάρκειας 91 λεπτών.

Πλοκή 
Σε μια λαϊκή γειτονιά ζει ο Φίλιππας Φελούκας, ερασιτέχνης κατασκευαστής πυροτεχνημάτων (Ντίνος Ηλιόπουλος). Τα χρέη και οι απειλές των δοσάδων τον κυνηγάνε και προσπαθεί εναγωνίως να βρει μια δουλειά για να πληρώσει τα οφειλόμενα και να παντρευτεί την καλή του, Χριστίνα (Άννα Ματζουράνη), που αρχίζει να του κάνει "νερά" εκβιάζοντάς τον συναισθηματικά. Στην πραγματικότητα η Χριστίνα χρησιμοποιεί τον Φίλιππα ως μοχλό πίεσης απέναντι σε αυτόν που πραγματικά αγαπά, τον Μάκη (Τέλης Ζώτος), ο οποίος όμως είναι προικοθήρας που δείχνει ενδιαφέρον στη Χριστίνα θεωρώντας ότι έχει περιουσία.

Μετά από παρότρυνση του ξαδέλφου του, Ρένου (Γιώργος Κάππης), ο Φίλιππας δέχεται να δουλέψει προσωρινά σε μια κοσμική ταβέρνα, σαν ταχυδακτυλουργός, όταν ο κανονικός ταχυδακτυλουργός, ο Αμάρ, δεν εμφανίζεται. Παίρνει βιαστικά μαθήματα ταχυδακτυλουργίας από τον Βαμπίρ τον Μέγα (Τάκης Μηλιάδης) και ξεκινά την αμφιλεγόμενη καριέρα του.

Η κοσμική ταβέρνα όπου πρόκειται να εμφανιστεί ανήκει στον Σαράντο (Νίκος Σταυρίδης) ο οποίος έχει μια κόρη, τη Χαρά (Βιβέτα Τσιούνη), που είναι καταθλιπτική και καθηλωμένη σε αναπηρική καρέκλα εξαιτίας ψυχολογικών προβλημάτων. Ο πατέρας της μάταια προσπαθεί να τη γιατρέψει και να της επαναφέρει το χαμόγελο στα χείλη, έτσι, την ημέρα που ο ερασιτέχνης ταχυδακτυλουργός ανεβαίνει στην πίστα -έτοιμος να καταπλήξει τα ...πλήθη- είναι τόσο αστείος ώστε η καταθλιπτική κόρη -που βρίσκεται συμπτωματικά στο μαγαζί- να γελάσει και να σηκωθεί κι από την αναπηρική της καρέκλα.

Διανομή 
 Ντίνος Ηλιόπουλος - Φίλιππας Φελούκας
 Νίκος Σταυρίδης - Σαράντος
 Βιβέτα Τσιούνη - Χαρά Σαράντου
 Τάκης Μηλιάδης - Βαμπίρ ο Μέγας
 Άννα Μαντζουράνη - Χριστίνα
 Ρία Δελούτση - Μόνικα
 Γιώργος Κάππης - Ρένος
 Τέλης Ζώτος - Μάκης
 Αντώνης Παπαδόπουλος - γκάνγκστερ
 Θεόδωρος Κατσαδράμης - πράκτορας Ιντερπόλ
 Δημήτρης Μπισλάνης - γκάνγκστερ
 Μαίρη Χαλκιά - Φούλα
Γιώργος Παπαζήσης - γκάνγκστερ
Νίκος Βανδώρος - πράκτορας Ιντερπόλ
Ερρίκος Κονταρίνης - πατέρας Χριστίνας
Μάκης Δεμίρης - γκάνγκστερ
Νικόλ Κοκκίνου - γραμματέας Ρένου

Παραγωγή 
Η ταινία έκοψε συνολικά 196.921 εισιτήρια στις αίθουσες όπου προβλήθηκε και κατατάχθηκε στην 36η θέση ανάμεσα σε 108 ταινίες της σεζόν 1968-1969. 

Ο Αϊτινός τραγουδιστής Ζαν Ρομπέρ ερμηνεύει το τραγούδι "Κορίτσι δικό μου" σε μουσική Γιώργου Κατσαρού και στίχους Πυθαγόρα.

Παραπομπές

Εξωτερικοί σύνδεσμοι 
 Ο θαυματοποιός στο Cine.gr
 Ο θαυματοποιός στην Ταινιοθήκη της Ελλάδος

Ελληνικές ταινίες
Ταινίες του 1969
Ταινίες παραγωγής Καραγιάννης - Καρατζόπουλος
Ελληνικές κωμικές ταινίες
Ελληνόφωνες ταινίες
Ταινίες σε σενάριο Γιώργου Λαζαρίδη
Ταινίες με μουσική σύνθεση Γιώργου Κατσαρού
Ταινίες γυρισμένες στην Ελλάδα
Ελληνικές ασπρόμαυρες ταινίες
Ταινίες σε σκηνοθεσία Κώστα Ανδρίτσου